23.1.2013 Den Europæiske Unions Tidende L 20/29 RÅDETS GENNEMFØRELSESFORORDNING (EU) Nr. 50/2013 af 22. januar 2013 om gennemførelse af artikel 16, stk. 2, i forordning (EU) nr. 204/2011 om restriktive foranstaltninger på baggrund af situationen i Libyen RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (!), særlig artikel 16, stk. 2, og ud fra følgende betragtninger: (1) — Den 2. marts 2011 vedtog Rådet forordning (EU) nr. 204/2011. (2) — Rådet finder, at der ikke længere er grund til beholde en bestemt enhed på listen i bilag III til forordning (EU) nr. 204/2011. (3) — Oplysningerne om en bestemt person bør fjernes fra listen i bilag III til forordning (EU) nr. 204/2011 og bør optages på listen i bilag II til nævnte forordning. (4) — Oplysningerne vedrørende visse personer på listerne i bilag II og III til forordning (EU) nr. 204/2011 bør ajour- føres. (5) — Bilag II og III til forordning (EU) nr. 204/2011 bør derfor ændres i overensstemmelse hermed — VEDTAGET DENNE FORORDNING: Artikel 1 Bilag II og III til forordning (EU) nr. 204/2011 ændres som angivet i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, 22. januar 2013. (1) EUT L 58 af 3.3.2011, s. 1. På Rådets vegne M. NOONAN Formand